जगदीशपुर एसडीओ कोर्ट द्वारा जारी नोटिस के बारे में अजीत कुशवाहा ने बताया कि राज्य सरकार जनता से विरोध का अधिकार छीन लेना चाहती है। उन्होंने बताया कि स्थानीय प्रशासन ने उन्हें नोटिस जारी कर पांच लाख रुपए का बांड भरने का निर्देश दिया था। उन्होंने कहा कि एक दिन पहले उन्होंने घोषणा किया था कि उनकी पार्टी मुख्यमंत्री के दौरे का विरोध करेगी। बांड भरने के संबंध में उन्होंने कहा कि उन्होंने एसडीओ कोर्ट के निर्देश को नहीं माना।